ΓΡΑΠΤΗ ΕΡΩΤΗΣΗ E-3013/02

υποβολή: Eluned Morgan (PSE) προς την Επιτροπή

(23 Οκτωβρίου 2002)

Θέμα: Επιδοτήσεις για τη ζάχαρη και ενδιάμεση αξιολόγηση της ΚΓΠ

Γιατί το θέμα των επιδοτήσεων για τη ζάχαρη δεν συζητήθηκε διεξοδικά στην ενδιάμεση αναθεώρηση της ΚΓΠ·

Πότε επιτέλους θα αντιμετωπισθεί το σκάνδαλο των επιστροφών κατά τις εξαγωγές που φτάνουν έως το 80 % των επιδοτήσεων στη ζάχαρη·

Μπορεί η Επιτροπή να καταρτίσει ένα κατάλογο με τις 100 εταιρείες που λαμβάνουν τις περισσότερες επιστροφές·

Απάντηση του κ. Fischler εξ ονόματος της Επιτροπής

(26 Νοεμβρίου 2002)

Τον Οκτώβριο του 2000, η Επιτροπή πρότεινε παράταση του συστήματος ποσοστώσεων ζάχαρης για δύο επιπλέον έτη εμπορίας μαζί με κάποιες τροποποιήσεις της κοινής οργάνωσης αγορών στον τομέα της ζάχαρης. Η πρόταση ήταν μία προσωρινή λύση και η Επιτροπή είχε σκοπό να επανεξετάσει την κατάσταση στο πλαίσιο της ενδιάμεσης επανεξέτασης που προβλέπεται στο Πρόγραμμα Δράσης 2000. Τον Μάιο του 2001, το Συμβούλιο αποφάσισε, σύμφωνα με τη γνώμη του Ευρωπαϊκού Κοινοβουλίου, ότι το σύστημα ποσοστώσεων θα διατηρηθεί μέχρι το έτος εμπορίας 2005/2006. Η κοινή οργάνωση αγοράς στον τομέα της ζάχαρης διατηρείται για άλλα πέντε έτη και το Συμβούλιο ζήτησε από την Επιτροπή ναποβάλει μια έκθεση το 2003 μαζί με ενδεχόμενη πρόταση. Λαμβάνονταςπόψη τις αποφάσεις αυτές, η Επιτροπή δεν πρότεινε καμία αλλαγή στον τομέα της ζάχαρης στην κοινοποίησή της τον Ιούλιο του 2002 για την ενδιάμεση επανεξέταση(1). Η Επιτροπή ανακοίνωσε τα επόμενα στάδια. Στο πλαίσιο αυτό, η ζάχαρη ρητώς αναφέρθηκε μεταξύ των τομέων που θα αναθεωρηθούν το 2003. Η αναθεώρηση αυτή θα λάβειπόψη της, μεταξύ άλλων, τις συνέπειες του μελλοντικού ανοίγματος της αγοράς ζάχαρης σε εισαγωγές από λιγότερο ανεπτυγμένες χώρες.

Ενώ διατηρήθηκαν οι ποσοστώσεις μέχρι το 2005/2006, ωστόσο μειώθηκαν κατά 115 000 τόνους ώστε να επιτραπεί η τήρηση των δεσμεύσεων του Παγκόσμιου Οργανισμού Εμπορίου για τις επιδοτούμενες εξαγωγές. Μία επιπλέον μείωση 862 000 τόνων απαιτείται για το έτος εμπορίας 2002/2003. Όταν άρχισε ο Γύρος της Doha για την Ανάπτυξη το Νοέμβριο του 2001, οιπουργοί δεσμεύθηκαν, χωρίς να προδικάζουν το αποτέλεσμα των διαπραγματεύσεων, για μία πλήρη σειρά διαπραγματεύσεων με στόχο, μεταξύ άλλων, μειώσεις για την κατάργηση όλων των μορφών των επιδοτήσεων στις εξαγωγές. Οι λεπτομέρειες για τις δεσμεύσεις θα συμφωνηθούν στο τέλος Μαρτίου του 2003. Στο πλαίσιο αυτό είναι ακόμη πολύ νωρίς για να καθορισθούν το χρονοδιάγραμμα και οι λεπτομέρειες για τη μείωση των επιδοτήσεων στις εξαγωγές.

Η σχετική κοινοτική νομοθεσία απαιτεί από την Επιτροπή να τηρεί τα λογιστικά στοιχεία εμπιστευτικά και ασφαλή. Εφιστάται η προσοχή του Αξιότιμου Μέλους του Κοινοβουλίου στη συμφωνία πλαίσιο για τις σχέσεις μεταξύ του Ευρωπαϊκού Κοινοβουλίου και της Επιτροπής της 5ης Ιουλίου 2000 όπου περιλαμβάνονται οι ειδικές διατάξεις όσον αφορά τη διαβίβαση εμπιστευτικών πληροφοριών.

Επιπλέον, η Επιτροπήπενθυμίζει τον ειδικό μηχανισμό χρηματοδότησης που εφαρμόζεται για τις εξαγωγές ζάχαρης. Μόνο δαπάνες για εξαγωγές που αντιστοιχούν σε ποσότητα ισοδύναμη με τις προτιμησιακές εισαγωγές χρηματοδοτούνται από τον προϋπολογισμό της Κοινότητας. Οι επιστροφές κατά την εξαγωγή για τις ποσοστώσεις πρέπει να χρηματοδοτούνται από τις εισφορές των παραγωγών, που αποτελούν μέρος των ιδίων πόρων της Ένωσης.

(1) COM(2002)394 τελικό.